Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 2 Pv 605/08/2201	Dunajská Streda, 17.12.2013
EEČ : 2-16-10-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 písmeno ,3 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
v období od 1.1.2005 až do 30.8.2011, kedy syn ukončil svoj štúdium na strednej škole, v mieste svojho trvalého bydliska v obci XXXXX okres Dunajská Streda, a všade tam, kde sa zdržiaval, si opakovane neplnil svoju vyživovaciu povinnosť na toho času už plnoletého syna XXXXX, nar. 12.7.1991, sumou vo výške 66,39 € 
(2.000,- Sk) mesačne vždy do 15- teho dňa daného mesiaca, vopred k rukám matky XXXXX, bytom XXXXX okr. Dunajská Streda, hoci mu táto povinnosť vyplýva priamo  zo zákona o rodine a následne bola konkretizovaná rozsudkom Okresného súdu Dunajská Streda XXXXX, ktorý nadobudol právoplatnosť dňa 20.9.2006, pričom poškodenej rozhodnutím Úradu práce sociálnych vecí a rodiny v Dunajskej Strede pod XXXXX BT, zo dňa 30.08.2005 bolo priznané a vyplatené náhradné výživné vo výške 500,- Sk na syna XXXXX za obdobie od 1.5.2005 do 30.11.2005, ktorá pohľadávka bola Úradom práce sociálnych vecí a rodiny v Dunajskej Strede  v exekučnom konaní č. 185/2006 vedenej voči XXXXX vymožená, ďalej časť svojej zaostalosti na výživnom k rukám poškodenej za uvedené obdobie uhradil finančnou čiastkou vo výške 84.400,- Sk, čím zaostalosť na výživnom k rukám poškodenej má spolu s rozdielom medzi výškou uznaného výživného  a výškou uznaného výživného a vyplácaného náhradného výživného celkovo vo výške 799,98 ,- € a k rukám syna XXXXX je dlžný za obdobie od 13.7.2009 do 30.8.2011 sumou vo výške 1659,75 €, pričom počas horeuvedeného obdobia o dieťa nejavil žiadny záujem a na jeho výchove sa nepodieľal žiadnym spôsobom,       

lebo zanikla trestnosť činu

Odôvodnenie:
Uznesením povereného príslušníka OO PZ v Dunajskej Strede ČVS: ORP- XXXXX bolo podľa § 206 ods. 1 Tr. por. vznesené obvinenie XXXXX za prečin zanedbania povinnej výživy podľa § 207 ods. 1, ods. 3 písm. b/ Tr. zák. s poukazom na § 138 písm. b/ Tr. zák., ktorého sa mal dopustiť na tom skutkovom základe, ako je to uvedené vo výrokovej časti tohto uznesenia.

V priebehu vyšetrovania boli k veci vypočutý obvinený XXXXX, poškodená XXXXX a taktiež boli zabezpečené listinné dôkazy.
 
Obvinený XXXXX sa vo svojej výpovedi k spáchaniu trestnej činnosti priznal, pričom uviedol, že zaostalé výživné uhradil v plnom rozsahu.

Poškodená XXXXX vo svojej výpovedi usvedčuje obvineného zo spáchania trestnej činnosti, pričom uviedla, že obvinený z titulu výživného už voči nej žiaden dlh nemá, všetko zaplatil, avšak má nedoplatok na výživnom voči synovi XXXXX vo výške 716,14, - Eur.
 Zaplatenie zaostalého výživného je dokladované na č.l. 106.
  
Vzhľadom na skutočnosť, že obvinený vyrovnal zaostalé výživné v celom rozsahu, sú u neho splnené podmienky účinnej ľútosti podľa ust. § 86 písm. a/ Tr. zákona.
Z vyššie uvedených dôvodov som preto rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať do troch dní odo dňa doručenia cestou tunajšej okresnej prokuratúry.
	Sťažnosť má odkladný účinok.

JUDr. Gabriel Bartalos
prokurátor